Neuvoston asetus (ETY) N:o 3943/90, annettu 19 päivänä joulukuuta 1990, Etelämantereen meren elollisten luonnonvarojen säilyttämistä koskevan yleissopimuksen XXIV artiklan mukaisesti perustetun havainnointi- ja tarkastusjärjestelmän soveltamisesta



Virallinen lehti nro L 379 , 31/12/1990 s. 0045 - 0059

Suomenk. erityispainos Alue 15 Nide 10 s. 0031

Ruotsink. erityispainos Alue 15 Nide 10 s. 0031



NEUVOSTON ASETUS (ETY) N:o 3943/90, annettu 19 päivänä joulukuuta 1990, Etelämantereen meren elollisten luonnonvarojen säilyttämistä koskevan yleissopimuksen XXIV artiklan mukaisesti perustetun havainnointi- ja tarkastusjärjestelmän soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmästä 25 päivänä tammikuuta 1983 annetun neuvoston asetuksen (ETY) N:o 170/83(1), sellaisena kuin se on muutettuna Espanjan ja Portugalin liittymisasiakirjalla, ja erityisesti sen 11 artiklan, ottaa huomioon komission ehdotuksen, sekä katsoo, että neuvosto on 4 päivänä syyskuuta 1981 tehdyllä päätöksellä 81/691/ETY(2) hyväksynyt Etelämantereen meren elollisten luonnonvarojen säilyttämistä koskevan yleissopimuksen, yleissopimuksen XXIV artiklassa määrätään havainnointi- ja tarkastusjärjestelmän perustamisesta, jolla pyritään edistämään yleissopimuksen päämääriä ja varmistamaan sen määräysten noudattaminen, mainitun artiklan mukaisesti järjestelmän on käsitettävä erityisesti yleissopimuksen sopimuspuolten nimeämien havainnoitsijoiden ja tarkastajien alukseen nousemis- ja tarkastusmenettely; sen on lisäksi käsitettävä ohjeet lippuvaltion menettelystä tällaisesta alukseen nousemisesta ja tarkastuksesta saatujen todisteiden perusteella aloitetuista syytetoimista ja määrätyistä seuraamuksista, Etelämantereen meren elollisten luonnonvarojen säilyttämistä käsittelevä toimikunta (CCAMLR) on asianmukaisesti hyväksynyt havainnointi- ja tarkastusjärjestelmän; olisi säädettävä järjestelmän soveltamisesta yhteisössä, olisi laajennettava yhteisön alusten tarkastusta yleissopimuksen soveltamisalueella siten, että niiden on oltava myös yhteisön muiden asiaa koskevien kalavarojen valvonta- ja säilyttämistoimenpiteiden mukaisia, kalastustoiminnan valvomiseksi yleissopimuksen sopimusalueella on tarpeen, että jäsenvaltiot toimivat yhteistyössä keskenään ja komission kanssa järjestelmää ja yhteisön muita asiaa koskevia toimenpiteitä sovellettaessa, havainnointi- ja tarkastusjärjestelmää sovelletaan sanotun kuitenkaan rajoittamatta tietyistä kalastustoiminnan valvontatoimenpiteistä 23 päivänä heinäkuuta 1987 annetun neuvoston asetuksen (ETY) N:o 2241/87(3), sellaisena kuin se on muutettuna asetuksella (ETY) N:o 3483/88(4), 1 artiklan mukaista jäsenvaltioiden velvoitetta tarkastaa ja valvoa kalastusta ja siihen liittyvää toimintaa harjoittavia yhteisön aluksia yleissopimuksen soveltamisalueella, ja järjestelmää voidaan tarkistaa ja olisi siis säädettävä monenvälisesti sovittujen muutosten hyväksymisestä CCAMRL:ssä sekä niiden täytäntöönpanoa koskevista yksityiskohtaisista säännöistä, ON ANTANUT TÄMÄN ASETUKSEN: 1 artikla Etelämantereen meren elollisten luonnonvarojen säilyttämistä koskevan yleissopimuksen mukaisesti perustettua havainnointi- ja tarkastusjärjestelmää, jäljempänä 'järjestelmä`, sovelletaan yhteisössä. Järjestelmää koskevat määräykset ovat liitteessä. 2 artikla 1 Komissio nimeää yhteisön havainnoitsijat ja tarkastajat järjestelmää varten. Komissio tai jäsenvaltio voi nimetä havainnoitsijat tai tarkastajat, ja he voivat nousta jokaiseen jäsenvaltion alukseen tai toisen sopimuspuolen suostumuksella viimeksi mainitun alukseen, jolla harjoitetaan tai aiotaan harjoittaa havainnointia, tarkastusta tai tieteellistä tutkimusta yleissopimuksen soveltamisalueella. Tarkastajat ja havainnoitsijat voivat suorittaa havainnointi- ja tarkastustoimintaa aluksilla, jotka harjoittavat meren elollisten luonnonvarojen pyyntiä tai kalavarojen tieteellistä tutkimusta yleissopimuksen soveltamisalueella. 2 Järjestelmän perusteella heille kuuluvien tehtävien lisäksi yhteisön tarkastajat valvovat yleissopimuksen soveltamisalueella yhteisön aluksia, joihin järjestelmää sovelletaan sen varmistamiseksi, että ne ovat yhteisön kaikkien muiden kalavaroihin liittyvien ja näihin aluksiin sovellettavien säilyttämis- tai valvontatoimenpiteiden mukaisia. 3 artikla Jäsenvaltioiden on toimittava yhteistyössä keskenään ja komission kanssa järjestelmän soveltamiseksi. 4 artikla Yksityiskohtaiset säännöt tämän asetuksen täytäntöönpanosta hyväksytään tarvittaessa asetuksen (ETY) N:o 170/83 14 artiklassa säädettyä menettelyä noudattaen. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1990. Neuvoston puolesta Puheenjohtaja C. VIZZINI (1) EYVL N:o L 24, 27.1.1983, s. 1 (2) EYVL N:o L 252, 5.9.1981, s. 26 (3) EYVL N:o L 207, 29.7.1987, s. 1 (4) EYVL N:o L 306, 11.11.1988, s. 2 LIITE ETELÄMANTEREEN MEREN ELOLLISTEN LUONNONVAROJEN SÄILYTTÄMISTÄ KÄSITTELEVÄN TOIMIKUNNAN HAVAINNOINTI- JA TARKASTUSJÄRJESTELMÄ Huomautuksia 1 Seuraavassa havainnointi- ja tarkastusjärjestelmän tekstissä, jonka Etelämantereen meren elollisten luonnonvarojen säilyttämistä käsittelevä toimikunta (CCAMLR) on hyväksynyt, sana "toimikunta" korvataan selvyyden vuoksi sanalla "CCAMLR". 2 Havainnointi- ja tarkastusjärjestelmään on liitetty lisäyksinä tarkastajien alusten viiri, tarkastuskertomuslomake ja tarkastajan henkilötodistus, sellaisina kuin Etelämantereen meren elollisten luonnonvarojen säilyttämistä käsittelevä toimikunta on ne hyväksynyt. HAVAINNOINTI- JA TARKASTUSJÄRJESTELMÄ I Jokainen CCAMLR:n jäsen voi nimetä yleissopimuksen XXIV artiklassa tarkoitettuja havainnoitsijoita ja tarkastajia. a) Nimettyjen havainnoitsijoiden ja tarkastajien on tunnettava hyvin kalastustoiminta ja tieteellinen tutkimustyö, joita havainnointi ja tarkastukset koskevat, sekä yleissopimuksen määräykset ja sen nojalla toteutetut toimenpiteet. b) Jäsenten on todistettava jokaisen nimeämänsä havainnoitsijan tai tarkastajan kelpoisuus. c) Havainnoitsijoiden ja tarkastajien on oltava heidät on nimeävän sopimuspuolen kansalaisia, ja suorittaessaan havainnointi- ja tarkastustoimia he ovat ainoastaan mainitun sopimuspuolen lainkäyttövallan alaisia. d) Havainnoitsijoiden ja tarkastajien on osattava puhua niiden alusten lippuvaltion kieltä, joilla he suorittavat toimiaan. e) Näillä aluksilla ollessaan havainnoitsijoille ja tarkastajille myönnetään perämiehen arvo. f) Nimettyjen havainnoitsijoiden ja tarkastajien nimet on annettava tiedoksi CCAMLR:lle jokaisen kalastusvuoden 1 päivään toukokuuta mennessä. Nimitykset ovat voimassa seuraavan kalastusvuoden 1 päivään heinäkuuta asti. II CCAMLR pitää luetteloa jäsenten nimeämistä hyväksytyistä havainnoitsijoista ja tarkastajista. a) CCAMLR antaa havainnoitsijoiden ja tarkastajien luettelon tiedoksi jokaiselle sopimuspuolelle jokaisen kalastusvuoden 31 päivään toukokuuta mennessä. III Yleissopimuksen perusteella toteutettujen toimenpiteiden noudattamisen varmistamiseksi jäsenten nimeämillä havainnoitsijoilla ja tarkastajilla on oikeus suorittaa havainnointi- ja tarkastustoimia aluksilla, jotka harjoittavat tieteellistä tutkimustyötä tai meren elollisten luonnonvarojen pyyntiä yleissopimuksen soveltamisalueella. a) Havainnointia ja tarkastusta voivat suorittaa nimetyt havainnoitsijat ja tarkastajat heidät nimenneiden valtioiden aluksista käsin. b) Aluksilla, joilla on havainnoitsijoita tai tarkastajia, on pidettävä esillä CCAMLR:n hyväksymää lippua tai viiriä sen merkiksi, että aluksella olevat havainnoitsijat tai tarkastajat suorittavat tämän järjestelmän mukaisia havainnointi- ja tarkastustehtäviä. c) Havainnoitsijat ja tarkastajat voidaan myös sijoittaa alukselle, jolloin havainnoitsijoiden ja tarkastajien alukseen nousun ja siltä poistumisen aikatauluista on sovittava heidät nimenneen valtion ja lippuvaltion keskinäisillä järjestelyillä. IV Jokaisen sopimuspuolen on toimitettava CCAMLR:lle kunkin kalastusvuoden 1 päivään toukokuuta mennessä luettelo kaikista sen lipun alla purjehtivista aluksista, joilla on aikomuksena pyytää meren elollisia luonnonvaroja yleissopimuksen soveltamisalueella 1 päivänä heinäkuuta alkavan kalastusvuoden aikana. Luetteloon on sisällyttävä: - aluksen nimi, - lippuvaltion toimivaltaisten viranomaisten rekisteröineen aluksen radiokutsu- tunnus, - aluksen kotisatama ja kansallisuus, - aluksen omistaja tai rahtaaja, - ilmoitus siitä, että aluksen päällikölle on annettu tieto sillä tai niillä alueilla voimassa olevista toimenpiteistä, joilla alus pyytää meren elollisia luonnonvaroja yleissopimuksen soveltamisalueella. a) CCAMLR antaa kaikille osapuolille tiedoksi jokaisen kalastusvuoden 31 päivään toukokuuta mennessä yhdistetyn luettelon kaikista näistä aluksista. Luetteloon sisältyy myös niiden tutkimusalusten nimet, jotka on merkitty CCAMLR:n viidennen kokouksen kertomuksen 60 kohdan mukaisesti laadittuun pysyvien tutkimusalusten rekisteriin. b) kunkin sopimuspuolen on annettava myös CCAMLR:lle tiedoksi mahdollisimman pian jokainen sen lipun alla purjehtiva alus, joka on lisätty tai poistettu luettelosta meneillä olevan kalastusvuoden aikana. CCAMLR antaa tämän tiedon nopeasti tiedoksi muille sopimuspuolille. V a) Jokaisen yleissopimuksen soveltamisalueella meren elollisten luonnonvarojen pyytämistä tai näiden luonnonvarojen tieteellistä tutkimusta varten olevan aluksen on, saatuaan tarkoituksenmukaisen merkin kansainvälisen merkinantojärjestelmän mukaisesti alukselta, jolla on havainnoitsija tai tarkastaja [mikä ilmenee III kohdan b alakohdassa tarkoitetusta lipusta tai viiristä], pysähdyttävä tai toteutettava muita tarvittavia toimenpiteitä havainnoitsijan tai tarkastajan varman ja nopean alukseen siirtymisen helpottamiseksi, ellei kyseinen alus harjoita parhaillaan pyyntitoimintaa, jolloin se tekee niin heti tilaisuuden tullen. b) Aluksen päällikön on annettava havainnoitsijan tai tarkastajan, jolla voi olla tarkoituksenmukaisia avustajia mukanaan, nousta alukseen. VI Havainnoitsijoilla ja tarkastajilla on valtuudet havainnoida ja tarkastaa saaliita, verkkoja ja muita pyydyksiä sekä pyyntiin ja tieteelliseen tutkimukseen liittyviä toimia, ja heille on toimitettava saalistilastot ja -ilmoitukset sekä sijaintia koskevat tiedot siltä osin kuin se heidän tehtäviensä suorittamisen kannalta on tarpeen. a) Jokaisen havainnoitsijan ja tarkastajan on kannettava mukanaan heidät nimittäneen jäsenvaltion CCAMLR:n hyväksymässä tai määräämässä muodossa antamaa henkilötodistusta, josta ilmenee, että havainnoitsija tai tarkastaja on nimetty suorittamaan havainnointia tai tarkastusta tämän järjestelmän mukaisesti. b) Noustessaan alukseen havainnoitsijan tai tarkastajan on esitettävä VI kohdan a alakohdassa kuvattu henkilötodistus. c) Havainnointi ja tarkastus suoritetaan siten, että alukselle aiheutuu mahdollisimman vähän häiriötä tai vaivaa. Selvitykset rajoitetaan CCAMLR:n toteuttamien ja kyseiseen lippuvaltioon sovellettavien toimenpiteiden noudattamiseen liittyvien seikkojen toteamiseen. d) Havainnoitsijat ja tarkastajat voivat tarvittaessa ottaa valokuvia todisteeksi oletetuista rikkomuksista, jotka ovat voimassa olevien CCAMLR:n toimenpiteiden vastaisia. Valokuvat otetaan kahtena kappaleena, joista toinen liitetään aluksen päällikölle VIII kohdan mukaisesti annettuun lausuntoon oletetusta rikkomuksesta. e) Havainnoitsijoiden ja tarkastajien on kiinnitettävä CCAMLR:n hyväksymä tunnistusmerkki jokaiseen verkkoon tai muuhun pyydykseen, jota epäillään käytetyn voimassa olevien säilyttämistoimenpiteiden vastaisesti, ja heidän on merkittävä tämä seikka VIII kohdassa tarkoitettuihin kertomuksiin ja ilmoitukseen. f) Aluksen päällikön on annettava havainnoitsijoille ja tarkastajille näiden tehtävien suorittamiseksi tarvittava apu, mukaan lukien mahdollisuus tarvittaessa käyttää viestintälaitteita. VII Jos alus kieltäytyy pysähtymästä tai helpottamasta muulla tavalla havainnoitsijan tai tarkastajan siirtymistä, tai jos aluksen päällikkö tai miehistö puuttuu havainnoitsijan tai tarkastajan valtuuksiin kuuluviin toimiin, kyseisen havainnoitsijan tai tarkastajan on laadittava yksityiskohtainen kertomus, joka sisältää täydellisen kuvauksen kaikista olosuhteista, ja hänen on osoitettava tämä kertomus hänet nimenneelle valtiolle toimitettavaksi eteenpäin VIII ja IX kohtien asiaa koskevien määräysten mukaisesti. a) Lippuvaltion on käsiteltävä puuttuminen havainnoitsijan tai tarkastajan toimiin tai havainnoitsijan tai tarkastajan tehtäviensä suorittamisen yhteydessä esittämien kohtuullisten pyyntöjen täyttämättä jättäminen siten kuin havainnoitsija tai tarkastaja olisi kyseisen valtion alainen. b) Lippuvaltion on laadittava kertomus tämän kohdan mukaisesti suoritetuista toimista X kohdan mukaisesti. VIII Havainnoitsijoiden ja tarkastajien on laadittava yksityiskohtaiset kertomukset havainnointi- ja tarkastustoimistaan. Kertomukset toimitetaan heidät nimenneelle valtiolle, joka vuorostaan antaa kertomuksen CCAMLR:lle. a) Ennen lähtöä havainnoinnin ja tarkastuksen kohteena olleesta aluksesta havainnoitsijan tai tarkastajan on annettava aluksen päällikölle tarkastustodistus ja kirjallinen ilmoitus kaikista oletetusti CCAMLR:n voimassa olevien toimenpiteiden vastaisista rikkomuksista, ja hänen on annettava päällikölle tilaisuus tehdä kirjallisia huomautuksia kaikista tämän kaltaisista ilmoituksista; b) aluksen päällikön on allekirjoitettava ilmoitus vahvistaakseen vastaanottaneensa sen ja saaneensa tilaisuuden tehdä sitä koskevia huomautuksia. IX Edellä VIII kohdassa tarkoitetut kertomukset toimitetaan lippuvaltiolle, jolle annetaan tilaisuus tehdä niitä koskevia huomautuksia ennen käsittelyä CCAMLR:ssä. X Jos näiden määräysten mukaisesti suoritettujen havainnointi- ja tarkastustoimien seurauksena saadaan todisteet yleissopimuksen perusteella toteutettujen toimenpiteiden vastaisesta rikkomuksesta, lippuvaltion on aloitettava syytetoimet tai tarvittaessa määrättävä seuraamuksia. Lippuvaltion on osoitettava CCAMLR:lle kertomus kaikista tämän tyyppisistä syytetoimista tai seuraamuksista. Lisäys 1 CCAMLR:N HAVAINNOINTI- JA TARKASTUSJÄRJESTELMÄSSÄ KÄYTETTÄVÄ VIIRI >VIITTAUS KAAVIOON> Lisäys 2 ETELÄMANTEREEN MEREN ELOLLISTEN LUONNONVAROJEN SÄILYTTÄMISTÄ KÄSITTELEVÄ TOIMIKUNTA TARKASTUSKERTOMUS >KAAVION ALKU> (Tarkastajalle: Täytettäväksi SUURAAKKOSIN) Huomautus tarkastettavan aluksen päällikölle CCAMLR:n tarkastajan on esitettävä CCAMLR:n henkilötodistus noustessaan alukseen. Hänellä on sen jälkeen oikeus tarkastaa ja mitata kaikki työkannella tai sen läheisyydessä olevat ja helposti käyttöön otettavat pyydykset, kansilla ja/tai kansien alla sijaitsevat saaliit sekä kaikki asiaa koskevat asiakirjat. Tarkoituksena on tarkastaa, noudatatteko CCAMLR:n toimenpiteitä, joita maanne ei ole vastustanut, ja mahdollisesti esitetyistä vastalauseista huolimatta tarkastaa kalastuspäiväkirjan merkinnät ja kalastustilastot yleissopimuksen soveltamisalueen osalta, sekä aluksella olevat saaliit. Tarkastajalla on oikeus tutkia ja valokuvata aluksen välineet, saaliit, kalastuspäiväkirja ja muut asiaa koskevat asiakirjat. Hän ei pyydä teitä nostamaan verkkojanne, mutta voi viipyä aluksella kunnes verkot on nostettu. HYVÄKSYTTY TARKASTAJA TAI HYVÄKSYTYT TARKASTAJAT 1 Nimi/Nimet: Nimeäjävaltio: 2 Tarkastajaa kuljettavan aluksen nimi ja kirjaintunnus ja/tai numero: TARKASTETUN ALUKSEN TIEDOT 3 Rekisteröintivaltio ja -satama: 4 Aluksen nimi ja rekisterinumero: 5 Alustyyppi (kalastusalus, tutkimusalus): 6 Aluksen päällikön nimi: 7 Omistajan nimi ja osoite: 8 Tarkastusaluksen päällikön määrittämä sijainti GMT Leveysaste: Pituusaste: a) Sijainnin määrittämisessä käytetyt välineet: 9 Tarkastetun aluksen päällikön määrittämä sijainti GMT Leveysaste: Pituusaste: a) Sijainnin määrittämisessä käytetyt välineet: TARKASTUKSEN ALKAMISEN JA PÄÄTTYMISEN PÄIVÄMÄÄRÄ JA KELLONAJAT 10 Päivämäärä: Alukseen nousemisaika:.; Lähtöaika:. GMT TYÖKANNELLA TAI SEN LÄHEISYYDESSÄ TARKASTETUT VÄLINEET 11. Ensimmäinen verkko Toinen verkko Kolmas verkko Verkkotyyppi (pelaginen tai pohjatrooli) Verkon materiaali Yksin- tai kaksinkertainen lanka Verkko (mitattu märkänä) troolikannella tai sen läheisyydessä Verkkoon kiinnitettyjen tarkastettujen välineiden tyyppi Huomautuksia >KAAVION LOOPU> >VIITTAUS KAAVIOON> >VIITTAUS KAAVIOON> >KAAVION ALKU> ALUKSELLA OLEVAN KALAN TARKASTUKSEN TULOS 13 Viimeisen pyyntikerran aikana tarkastettujen kalojen tarkastuksen tulos (tarvittaessa) Kokonaismäärä tonneina 3-alfa-koodi kaikki pyydetyt lajit kunkin saaliin prosenttiosuus poisheitetyn saaliin prosenttiosuus Saaliin kokonaismäärä Saaliiden rekisteröinti kokonaisen kalan painon mukaan (eli jalostamattomana). 14 Aluksella olevan saaliin tarkastuksen tulos Kalalajit (käytettävä 3-alfa-koodia) Tarkastajien arvio (tonnia) Tarkastajien huomautukset arvioiden laskutavasta: >KAAVION LOOPU> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >KAAVION ALKU> Jos ilmeinen rikkomus havaitaan, tarkastajalla on oikeus: 1 tarkastaa uudelleen ja valokuvata tarkastetun aluksen välineet, saaliit, kalastuspäiväkirjat ja muut asiaa koskevat asiakirjat; 2 pyytää teitä keskeyttämään kalastuksen, jos ilmeinen rikkomus koskee: a) kalastusta kielletyllä alueella tai tietyllä alueella kielletyllä pyydyksellä; b) sellaisten kalakantojen tai lajien kalastusta sen päivämäärän jälkeen, jona pääsihteeri on ilmoittanut jäsenille näiden kalakantojen tai lajien suunnatun pyynnin olevan kiellettyä. HUOMAUTUKSIA JA HAVAINTOJA 21 Ilmeisen rikkomuksen seurauksena tarkastettu asiakirja 22 Huomautuksia (jos tarkastajan tekemät arviot aluksella olevien saaliiden määrästä poikkeavat vastaavista kalastuspäiväkirjaan merkityistä saaliista, merkitkää poikkeama tähän kohtaan prosentteina): 23 Ilmeiseen rikkomukseen liittyvien valokuvien aiheet: 24 Tarkastajan tai tarkastajien muita huomautuksia, ilmoituksia ja/tai havaintoja (jos ilmeinen rikkomus koskee silmäkokoa, merkitkää tähän kohtaan tarkastajan kiinnittämän verkkomerkin numerotunnus): 25 Toisen tarkastajan tai todistajan selvitykset: 26 Toisen tarkastajan tai todistajan nimi ja allekirjoitus: 27 Vastuussa olevan tarkastajan allekirjoitus: 28 Aluksen päällikön todistajan selvitys: 29 Aluksen päällikön todistajan tai todistajien nimi ja allekirjoitus: 30 Kertomuksen vastaanottoilmoitus: Minä allekirjoittanut, aluksen päällikkö, todistan vastaanottaneeni tänään tämän kertomuksen jäljennöksen ja toiset valokuvat. Allekirjoitukseni ei tarkoita, että hyväksyn mitään tämän kertomuksen osista. Päivämäärä: Allekirjoitus: 31 Aluksen päällikön huomautukset ja allekirjoitus: YKSI JÄLJENNÖS KERTOMUKSESTA ON ANNETTAVA ALUKSEN PÄÄLLIKÖLLE. TARKASTAJA SÄILYTTÄÄ KERTOMUKSEN ALKUPERÄISKAPPALEEN JA TOINEN JÄLJENNÖS ON TOIMITETTAVA SITÄ PYYTÄVILLE. Huomautuksia: Tarkastajien on käytettävä näitä sivuja huomautusten tekemiseksi kaikista tarkastuksen osa-alueista, joista heidän mielestään on ilmoitettava kertomuksessa.>KAAVION LOOPU> Lisäys 3 >VIITTAUS KAAVIOON>